**Ministru kabineta noteikumu projekta**

**“Grozījumi Ministru kabineta 2016. gada 16. augusta noteikumos Nr. 562 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 16. augusta noteikumos Nr. 562 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” īstenošanas noteikumi” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13.punktā ietverto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 16. augusta noteikumi Nr. 562 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” īstenošanas noteikumi” (turpmāk – MK noteikumi) nosaka kārtību, kādā tiks īstenoti projekti darbības programmas “Izaugsme un nodarbinātība” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” (turpmāk – 1.1.1.4. pasākums) ietvaros. Lai nodrošinātu MK noteikumu 45. punkta viennozīmīgu izpratni un savstarpēju MK noteikumu 9., 16., 18. un 45. punkta atbilstību par publiskā finansējuma sadalījumu, ir nepieciešams redakcionāli precizēt 45. punktu, paredzot, ka attiecināmais publiskā finansējuma apmērs ir 95 procenti, tai skaitā Eiropas Reģionālās attīstības fonda finansējuma un valsts budžeta finansējuma apmērs atbilstoši MK noteikumu 16. punktā minētajam publiskā finansējuma sadalījumam.Pamatojoties uz sadarbības partneru darba grupas “Par Eiropas Savienības struktūrfondu un Kohēzijas fonda jautājumiem” 2017. gada 2. marta sēdē (protokols Nr. 7) nolemto, lai nodrošinātu savlaicīgu faktisko projektu īstenošanas uzsākšanu, tai skaitā būvdarbu veikšanu, MK noteikumi ir papildināti ar jaunu punktu, kas paredz avansu būvdarbu izpildītājam vai piegādātājam līdz 30 procentiem no būvdarbu vai piegāžu līgumcenas. Lai nodrošinātu atbilstošu būvdarbu veicēja vai piegādātāja un finansējuma saņēmēja saistību izpildi, tostarp avansa maksājuma atmaksu, finansējuma saņēmējs būvdarbu vai piegāžu līgumā paredz: 1) avansa atmaksāšanas kārtību; 2) gadījumus, kad pasūtītājs ir tiesīgs atprasīt samaksāto avansa maksājumu; 3) nokavējuma sankcijas, ja avanss netiek atmaksāts līgumā noteiktajā termiņā; 4) citas nepieciešamās prasības.Ierosinātie grozījumi MK noteikumos pēc būtības neietekmēs projektu iesniegumu atlasi specifiskā atbalsta ietvaros, ņemot vērā, ka tie tikai precizē attiecināmās izmaksas, lai nodrošinātu viennozīmīgu normu regulējuma izpratni un piemērošanu un paredz iespēju plānot arī neattiecināmās izmaksas, kā arī iespēju izmaksāt avansu būvdarbu izpildītājam vai piegādātājam līdz 30 procentiem no būvdarbu vai piegāžu līgumcenas. Projektu iesniegumu vērtēšana specifiskā atbalsta ietvaros nav uzsākta, ņemot vērā, ka neviens projektu iesniegums vēl nav iesniegts Centrālajā finanšu un līgumu aģentūrā (iesniegšanas termiņš ir š.g. 15.jūnijs).Lai nodrošinātu pilnīgas un izsmeļošas informācijas sniegšanu, MK noteikumu 27. punkts, kurā tiek uzskaitītas projekta ietvaros plānotos izmaksu veidus, tika papildināts ar ceturto apakšpunktu, uzrādot arī neattiecināmās izmaksas.2017. gada 1. janvārī spēkā stājās grozījumi Civillikumā, atsakoties no ilgtermiņa nomas, bet to aizstājot ar apbūves tiesību regulējumu. Ja no projekta iesniedzēja apliecinājumā sniegtās informācijas konstatējams, ka tiesības veikt būvdarbus uz attiecīgās zemes vienības iegūtas līdz 2016. gada 31. decembrim, par attiecināmu uzskatāms arī nomas līgums.Saskaņā ar Ēku energoefektivitātes likuma 13. panta 1. punktu, ēku saimniekam ir pienākums šajā likumā noteiktajos gadījumos nodrošināt ekspluatējamas ēkas vai tās daļas un projektējamas ēkas energosertifikāciju, kā arī apkures sistēmas un gaisa kondicionēšanas sistēmas pārbaudi. Ēku energosertifikācijas nosacījumi ir noteikti Ministru kabineta noteikumos Nr. 383 “Noteikumi par ēku energosertifikāciju”. Ņemot vērā energosertifikāciju kā obligātu nosacījumu ēku īpašniekiem, MK noteikumos ir nepieciešams energosertifikāciju iekļaut kā tiešās attiecināmās izmaksas projekta tehniskās priekšizpētes ietvaros.  |
| 3. | Projekta izstrādē iesaistītās institūcijas | Izglītības un zinātnes ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu 12. punktā minētās zinātniskās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektā paredzētajiem grozījumiem Centrālā finanšu un līgumu aģentūra sadarbībā ar Izglītības un zinātnes ministriju informēs 1.1.1.4. pasākuma projektu iesniedzējus individuāli ar e-pasta starpniecību un konsultācijās par projekta iesnieguma veidlapas aizpildīšanu, kā arī 1.1.1.4. pasākuma projekta īstenošanas laikā, tostarp finansējuma saņēmējiem iesniedzot maksājuma pieprasījumus. |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra, zinātniskās institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav. |

Anotācijas III, IV un V sadaļa – noteikumu projekts šīs jomas neskar.

Izglītības un zinātnes ministrs K. Šadurskis

Vīza:

Valsts sekretāre L. Lejiņa

02.06.2017.

923

A.Žilinska, 67047897

Antra.Zilinska@izm.gov.lv

E.Zača, 67047775

Evija.Zaca@izm.gov.lv

I. Kalva, 67047941

Inese.Kalva@izm.gov.lv